કેટલાક વધારાના ટ્રેક્સ હોવા છતાંયે પણ [ અને સરવાળે મુવી ખાસ્સી પંદરેક મિનિટ ટૂંકાવી શકાઈ હોત ,મારા લખાણની જેમ 😉 ] છુટ્ટાછવાયા ને સરવાળે છવાઈ જનારા દ્રશ્યોમાં ; 1) ઓપનિંગ સીન અને ખાડામાં’થી નીકળતું સાંકળ બાંધેલું હાડપીંજર 2) અશ્વેતોના ચર્ચમાં ગવાતી ‘ મોર્નીગ ‘ પ્રેયર [ . . કે એક દિવસ એ સવાર આવશે ] 3) હેપ’ અને ફ્લોરેન્સ’ના મોનોલોગ જેવા વોઇસઓવર 4) ગાડી સ્ટાર્ટ થયે બેકફાયર થતા તેને ધડાકો સમજીને પડી જતો જેમી અને તેને ધ્રુજતા હાથે ઉભો કરતો રોન્સેલ 4) કાર’ની ફ્રન્ટ સીટ’માં કોઈ ગોરો આવતો દેખાય તો રોન્સેલ’નું ઢળીને નીચે બેસી જવું ! 5) લૌરા’નો વિષાદયોગ અને જેમી’નું તેના માટે શાવર માટે કેબીન બાંધી આપવું તથા તેણીનું અવિરત ન્હાતું જ રહેવું ! 6) અને સમગ્ર કથાનકને ઝકઝોળીને સુન્ન કરી દેતો પ્રિ-ક્લાઈમેક્સ ! મુવી પૂરું થયે ચિત્ત’માં જે વિષાદ જન્મી ચુક્યો હોય છે તેને શબ્દદેહ આપતું ઓસ્કાર નોમિનેટેડ સોંગ ” માઇટી રિવર ” એક ક્ષણ માટે સ્થિર કરી દે છે ; શબ્દો છે ” Life is a teacher, time is a healer And I’m a believer like a river wild. Ego’s a killer, greed is a monster But love is stronger, stronger than them all ” ઉભા રહો . . હજુ એક વાત , ચાર ચાર ઓસ્કાર નોમિનેશન વાળું આ મુવી Hillary Jordan‘ની નોવેલ પરથી એડોપ્ટેડ છે , ડિરેક્શન 2011’ની બહુચર્ચિત એવી Pariah બનાવનાર અશ્વેત મહિલા Dee Rees‘નું છે , અફલાતૂન સિનેમેટોગ્રાફી માટે ઓસ્કાર નોમિનેટેડ એવી Rachel Morrison , ચુસ્ત નહીં પણ નોંધનીય એડિટિંગ કરનાર એવી જાપાનીઝ Mako Kamitsuna , મ્યુઝિક આફ્રો-અમેરિકન એવી Tamar-kali‘નું છે. કઈ લાઈટ થઇ , મિત્રોઓઓઓ ? છેલ્લે એક પ્રોજેક્ટમાં આટઆટલી લેડીઝ ક્યારે ભેગી થયેલી ! ~ જય જોગમાયા જય જગત .